VUORISTO – PYHIINVAELLUSMATKA
RILA- , PIRIN- JA BALKAN - VUORISTO ja MYSTINEN BULGARIA - elämyksiä korkealla vuoristossa 14. - 21. elokuuta 2014
Bulgariassa on luostareita ja kirkkoja (osa yli 1000 vuotta vanhoja), perinnekyliä ja arkkitehtuuria monilta aikakausilta. Luonto on monipuolinen ja kaunis, maisema muuttuu vähän väliä. On valtavia vuoristoja, syviä rotkoja, puroja ja vesiputouksia sekä valoisia laaksoja. Antiikin Traakian haudat ja pyhäköt, joista monet on löydetty viime vuosina, kertovat alueella vallinneen ainutlaatuisen korkeakulttuurin. Matkalla kuljetaan kolmessa vuoristossa Pirin, Rila ja Balkan. Upeiden maisemien lisäksi vuoristossa on ainutlaatuinen luonto ja kasvillisuus ja alueet kuuluvat Pan parks- luontokohteisiin. Pan parks ympäristömerkki myönnetään merkittäville luontoalueille. Pan oli kreikkalainen metsänjumala, joka huilullaan lumosi luomakunnan. Suomessa Pan parks ympäristömerkin ovat saaneet Oulanka kansallispuisto ja Saaristomeren kansallispuisto.
Kuljemme Rila- vuoristossa eräällä maailman kauneimmista luontokohteista, Seitsemän pyhän järven alueella. Balkan vuorilla on tärkeä kohteemme Ruusulaakso. Ruusulaaksoa kutsutaan myös Kuninkaiden laaksoksi – siellä on yhä lukemattomia avaamattomia kuninkaiden hautoja ja  mystinen tunnelma. Se oli merkittävää Traakian kulttuurin aluetta yli 2500 vuotta sitten.
Sofiassa vierailemme Valkoisen Veljeskunnan keskuksessa Sofiassa, jossa on puutarhan ympäröimä Peter Deunovin hauta. Sieltä lähdemme Rila- luostariin, joka kuuluu UNESCOn maailman perintökohteisiin ja on merkittävimpiä Bulgarian luostareista. Deunov liittyy paneurytmiaan mitä tanssimme Rilassa.

Vuoristokaupunki Bansko (925 metriä) on Pirin- vuoristossa, josta  nousemme 2200 metrin korkeuteen ja aloitamme patikoinnin. Kuljemme Seitsemän pyhän järven  (2100 – 2500 m) maisemissa. Ne ovat jääkauden muokkaamia järviä ja yhdistyvät toisiinsa vuoristovirroilla ja vesiputouksilla. Ilmastollisesti parhaat kuukaudet näissä korkeuksissa ovat kesä-, heinä- ja elokuu. Muina aikoina on äkillisiä myrskyjä ja talviaikaan jääpeite voi olla jopa kaksi metriä.
Banjassa käymme kuuluisilla kivennäisvesilähteillä! Näitä lämpimiä kivennäisvesilähteitä on eri puolilla Bulgariaa. Kivennäisvettä pidetään terveellisenä ja lähteiden yhteyteen on perustettu kylpylöitä. Draglisten perinnekylässä asumme paikallisten mummojen luona, jossa nautimme bulgarialaisista ruuista, lauluista, tanssista ja pidämme hauskaa mummojen ohjauksessa!

Panichisten loma- ja urheilukeskuksesta nousemme hiihtohisseillä Rila- vuoristoon järvien mökkialueelle. Tästä jatkamme jalkaisin patikoimalla ja näemme näitä helmiä - kirkkaita järviä kuten Silmä, Kyynel, Munuainen, Kaksoset, Kolmiapila, Kalajärvi ja Alajärvi. Koemme henkeäsalpaavan upeita näkymiä. Järvien vesi on kirkasta ja hyisen kylmää ja niitä ympäröivät karut huiput ja syvät laaksot.
Matkalla patikoidaan korkealla Rila- vuoristossa ja osallistutaan Valkoisen Veljeskunnan kesäleirille. Valkoinen veljeskunta yhteisön perustaja Mestari Beinsa Dounov oli teologi, mystikko, filosofi, säveltäjä ja muusikko. Hänet tunnetaan myös nimellä Peter Deunov. Opitaan hänen kehittämäänsä Paneurytmia- tanssia.

Heräämme varhain ja patikoimme taas Valkoisen veljeskunnan leirille tanssimaan paneurytmiaa,  laulamme, syömme yhdessä ja tutustumme toisiimme. Vietämme koko päivän leirillä ja opimme henkisen elämänkatsomuksen totuuksia ja  salaisuuksia ja paneurytmia - tanssin koreografiaa ja mitä sen tanssiminen tarkoittaa sisäisenä valon matkana.
[image: image16.jpg]


[image: image17.jpg]


[image: image18.jpg]


[image: image19.jpg]


[image: image20.jpg]


[image: image21.jpg]



Heräämme ennen aamunkoittoa ja menemme tervehtimään nousevaa aurinkoa paneurytmia tanssilla. Puolenpäivän aikaan lähdemme vuorilta. Seuraava kohteemme on Ruusulaakso - Balkanin vuoret ja Kalofer! Käymme arkkienkeli Mikaelin kirkossa, perinteisessä ekologisessa pesulassa, naisten luostarissa, 200 vuotta vanhassa myllyssä ja vanhassa koulussa.
Kaloferissa retki luontoon läheiseen paratiisimaiseen luonnonpuistoon Valkoiselle joelle, missä on piknik! Vaellamme eko-polulla (kolme eritasoista vaihtoehtoa), tutkimme kasvillisuutta, perhosia ja lintuja. Vuoriston ekopolku on palkittu kansainvälisesti parhaana vaellusreittinä vuonna 2005.  Käymme miesluostarissa. Voimme tavata paimenia kaitsettavineen vuoren rinteillä. Paimen on arvostettu ammatti Bulgariassa.  

Yhden päivän pyhitämme muinaiselle Traakialle! Vierailemme Unescon maailmanperintöluetteloon kuuluvassa traaki- kuninkaan haudassa Kazanlakissa, joka on kuuluisa freskoistaan. Samoin käymme hiljattain avatussa kuninkaan haudassa Goljama Kosmatka. Käymme Traakkian pyhällä Temppelillä (löydetty 2000) lähellä Starosselin kylää, jonka löysi Bulgarian ”Indiana Jones”, legendaarinen arkeologi Kirolov. Iltapäivällä käymme vielä venäläisessä Pyhän Nikolayn kirkossa, jonka lähellä korkealla vuorella on Balkanin sodan muistomerkki (1877-1878). Laulu ”Kauan on kärsitty vilua ja nälkää Balkanin vuorilla taistellessa ….” on tunnettu myös Bulgariassa. Kaartin pataljoona oli mukana vapauttamassa bulgarialaisia Turkin 500 vuoden valta-ajasta.

Kustannukset 800 euroa, jos ryhmässä on 10 - 15 matkustajaa ja 750 euroa, jos ryhmässä on 15 - 25 matkustajaa. Lentoliput kukin hankkii ja maksaa itse. Käytäntö on tavallinen teemamatkoilla. Ryhmälle hankitut lennot ovat paljon kalliimpia kuin yksityisesti hankitut lennot. Neuvomme lentojen hankkimisessa.
Majoitus kahden hengen huoneessa, vuoristomajassa voi olla poikkeuksia. Aamiainen ja yksi lämmin ateria päivittäin. Kaikki ohjelma kuten retket, sisäänpääsyt ja vierailut sekä vuoristohissit, oma bussi ja autokuljetukset kuuluvat matkan hintaan. Pääopas ja matkanjohtaja on Nikolay Tsutsov (englanti, saksa), suomalainen opas on Anne Paalo (myös tulkki englannista).
Matkavakuutuksen kukin hankkii itse. Vuoristovakuutus on erittäin suositeltava. Hieman omaa rahaa menee ruokiin ja juomiin, mutta ei paljon. Mukaan mahtuu 25 henkeä.
Matkalla on patikointia ja kävely vuoristossa edellyttää normaalia kuntoa, reitit eivät ole kovin vaativia ja osalla reiteistä on eri tasoja. Vuoristossa voi varautua säiden vaihteluun, vaikka elokuussa Bulgariassa yleensä on helteistä ja aurinkoista. Matka on taatusti ainutlaatuinen kokemus, jota et unohda koko elämäsi aikana.
Jokainen matkalainen saa 1-2 matkakirjettä ja mahdollisesti kesällä voidaan järjestää tapaaminen, jossa käymme läpi matkan vaiheita ja varustuksia sekä vaatetusta.
KEITÄ OLEMME!
Toimittaja-tietokirjailija Anne Paalo on järjestänyt paljon erityismatkoja, joiden teemoina on ollut luonto, puutarhat, ekologia, kulttuuri ja kasvit sekä perinteinen elämänmuoto ja perinnemaisemat. Anne Paalo on käynyt usein Bulgariassa ja tuntee maan kulttuuria.  
Matkanjohtaja, opas Nikolay Tsutsov pitää perheineen majataloa ja pientä hotellia Kaloferin kaupungissa lumipeitteisten vuorten kupeessa Ruusulaaksossa. Perhe kasvattaa ruusuja ja viinirypäleitä. Cucovatan majatalo on historiallisesti arvokas rakennus.
Nikolay Tsutsov lähti 12- vuotiaana opiskelemaan Sofiaan balettitanssia ja koreografiaa. Sen jälkeen hän opiskeli politiikkaa Sofian yliopistossa. Turismin parissa hän työskenteli Mustanmeren matkailukeskuksissa vuosia tanssijana ja retkien järjestäjänä, kunnes palasi kotiseudulle ekomatkailuyrittäjäksi. Katso lisää  www.cucovata.com

 HYPERLINK  "http://www.cucovata.com/" .
Ilmoittautumiset ja tiedustelut: Anne Paalo, anne.paalo@kolumbus.fi, 050 570 6105. Matkan järjestelyjen takia ilmoittaudu ajoissa. Samoin lentoliput kannattaa hankkia ajoissa.
